open-index/open-wikipedia-markdown huggingface dataset:
Հանուն երկխոսության և զարգացման մշակութային բազմազանության համաշխարհային օր

**Հանուն երկխոսության և զարգացման մշակութային բազմազանության համաշխարհային օր** (), Միավորված ազգերի կազմակերպության կողմից նշվող միջազգային տոն է՝ բազմազանության խնդիրներին կապված հարցերը խթանելու համար։ Ներկայումս անցկացվում է մայիսի 21-ին։ Միավորված ազգերի կազմակերպության գլխավոր ասամբլեան այս օրը հռչակել է ՅՈՒՆԵՍԿՕ-ի՝ 2001 թվականի նոյեմբերի մշակութային բազմազանության մասին Համաշխարհային հռչակագրով։ Այն հռչակվել է ՄԱԿ-ի 57/249 բանաձևով։

Բազմազանության օրը, որը պաշտոնապես հայտնի է որպես «Հանուն երկխոսության և զարգացման մշակութային բազմազանության համաշխարհային օր», օգնում է համայնքներին հասկանալու մշակութային բազմազանության արժեքը, հիշեցնում, որ ժողովրդավարության, հանդուրժողականության, սոցիալական արդարության և ազգերի ու մշակույթների միջև փոխադարձ հարգանքի պայմաններում բարգավաճող մշակութային բազմազանությունն անհրաժեշտ է տեղական, ազգային և միջազգային մակարդակներով խաղաղություն և անվտանգություն ապահովելու համար և սովորեցնում, թե ինչպես համատեղ ապրել։ Այս օրը հռչակվել է 2001 թվականին Աֆղանստանում Բուդդայի բամիանական արձանների ոչնչացման առիթով։

## Ծանոթագրություններ

Կատեգորիա:ՄԱԿ-ի միջազգային օրեր
Կատեգորիա:Մայիսի տոներ
Կատեգորիա:Մայիսի 21
Սուրբ Աստվածածին վանք (Ագուլիս)

**Սուրբ Աստվածածին վանք** (նաև՝ **Սուրբ Աստվածածին անապատ**, **Մեծ Սուրբ Աստվածածին վանք**), հայկական վանական համալիր Մեծ Հայքի Վասպուրական աշխարհի Գողթն գավառում, ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանի Վերին Ագուլիս գյուղում։ Եկեղեցին այժմ էլ կանգուն է։

## Տես նաև
* Սուրբ Աստվածածին եկեղեցի (Ագուլիս)

## Ծանոթագրություններ

Կատեգորիա:1-ին դարի հայկական վանքեր և եկեղեցիներ
Կատեգորիա:Ագուլիսի վանքեր և եկեղեցիներ
Կատեգորիա:Վանքեր այբբենական կարգով
Կատեգորիա:Ադրբեջանում ոչնչացված հայկական հուշարձաններ
Հեքիաթ հեքիաթի հետևից

**Հեքիաթ հեքիաթի հետևից** (), խորհրդահունգարական նկարված մուլտիպլիկացիոն ֆիլմ, որը նկարահանվել է 1974 թվին։ «Սոյուզմուլտֆիլմ» (ԽՍՀՄ) և «Պանոնիա ֆիլմ» (հունգ.` Pannónia Filmstúdió) (Հունգարիա) ստուդիաների համատեղ արտադրանքն է։

## Սյուժե
**«Այծը և ոչխարը»** (ըստ ռուսական ժողովրդական հեքիաթի մոտիվների)

Կային չկային, երկու ծերուն կային, որոնք ունեին միայն մի այծ և մի ոչխար։

Տատիկը պարտեզում կաղամբ է ցանում, իսկ այծը և ոչխարը ամբողջն ուտում են։ Ծերուկը բարկանում է։ Այծն ու ոչխարը վիրավորվում են և գնում են անտառ, որտեղ նրանք գայլի գլուխ են գտնում, և այծ այն վերցնում է իր հետ։ Երբ նրանք դաշտ են դուրս գալիս, այնտեղ գայլերի են հանդիպում։ Այդտեղ այծը հիշում է գայլի գլխի մասին և գցում է այն գայլերի առաջ ու սկսում պարծենալ իր հաղթանակներով։ Գայլերը վախենում են և փախչում։ Իսկ այծը և ոչխարը տան ճամփան են բռնում։ Գալիս են, իսկ գայլերը հասնում են նրանց։ Այծը գայլի գլուխը գցում է գայլերի վրա, սպառնում նրանց իր եղջյուրներով, իսկ ոչխարը հետևում է նրան։ Գայլերը փախչում են։ Ծերունիներն ուրախանում են և այծի ու ոչխարի վերադարձով։

**«Փիթեր` զվարճալի խաբեբա»** (ըստ հունգարական ժողովրդական հեքիաթների)

Հեքիաթը մի տղայի մասին է, որը հասարակ գյուղացի էր, բայց նա շատ խորամանկ խաբեբա էր, ում բոլորն անվանում էին Փիթեր խաբեբա։ Նա պանդոկապանի հետ գրազ է գալիս, որ կկարողանա թագավորին հեծնել ու քշել` ինչպես ձիու։ Փիթերը կարողանում է խաբել նենգ ու անազնիվ թագավորին, հեծնում է նրան, ձիավարում հրապարակում և հաղթում է գրազը։

## Նկարահանող խումբ
### «Այծը և ոչխարը»
* Սցենարի հեղինակ` Արպադ Բալաժ
* Ռեժիսոր` Ժոլտ Րիխլի
* Բեմադրող նկարիչ` Դյորդ Չոնկա 
* Նկարիչ-մուլտիպլիկատորներ` Կատի Բանկի, Յենյո Կոլտաի, Էդիտ Սալաի, Զոլտան Մառոշ
* Օպերատոր` Իրեն Հենրիկ
* Հնչյունային օպերատոր` Փիթեր Բարշոն
* Մոնտաժող` Յանոշ Ցիպաուեր
* Խմբագիր` Անդրաշ Օշվատ
* Նկարահանող խմբի տնօրեն` Մարտա Չիլլագ
* Տեքստը կարդում է` Վյաչեսլավ Նևիննի
* Լուսագրերում օգտագործվել է Անատոլի Լյադովի «Երաժշտական ծխախոտատուփ» վալս-կատակը

### «Փիթեր` զվարճալի խաբեբա»
* Սցենարի հեղինակ` Յուրի Էնտին
* Կոմպոզիտոր` Եվգենի Կռիլատով
* Ռեժիսորներ` Վլադիմիր Պեկար, Նատալյա Բոգոմոլովա, Վիոլետա Կոլեսնիկովա, Օլեգ Կոմարով, Յուրի Մեշերյակով, Ալեքսանդր Մազաև
* Դերերը հնչյունավորել է` Օլեգ Անոֆրիև
* Օպերատոր` Ն. Կլիմովա
* Հնչյունային օպերատոր` Բորիս Ֆիլչիկով
* Մոնտաժող` Նատալյա Ստեպանցևա
* Խմբագիր` Ռաիսա Ֆրինչիսկայա
* Նկարահանող խմբի տնօրեն` Ֆյոդոր Իվանով

## Ծանոթագրություններ

## Արտաքին հղումներ
* Փիթերի երգը

Կատեգորիա:1974 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Հունգարական մուլտֆիլմեր
Անդրեո Չեհ

**Անդրեո Չեհ** (, նաև՝ *András* և *Andor*, ), ռումին կաթոլիկ քահանա, անվանի էսպերանտիստ, էսպերանտոյի ուսուցման ինքնատիպ մեթոդի ստեղծող։

## Կենսագրություն
Ծնվել է 1895 թվականի սեպտեմբերի 12-ին, ռումինական Լուդուշ քաղաքում։ 1910 թվականից դարձել է էսպերանտիստ, 1919-ից՝ կաթոլիկ քահանա։ 1920 թվականին, Սիբու քաղաքում աշխատելու ժամանակ, հորինել է էսպերանտոյի ուսուցման իր ինքնատիպ մեթոդը, տեղում հաջողությամբ փորձարկել, որոշակի ճանաչում ձեռք բերել, հրավիրվել դասավանդելու նաև Տրգու-Մուրեշում, այնուհետև՝ Կլուժ-Նապոկայում։

1922 թվականին, ընդունելով Հ. Ֆիշերի հրավերը, մեկնել է Բուխարեստ, որտեղ երկուսով հիմնադրել են *Esperanto-Centro Rumana*-ն (ռումինական էսպերանտո կենտրոնը)։ 1921 թվականին դարձել է Ռումինիայի գլխավոր պատվիրակը Էսպերանտոյի համաշխարհային ընկերակցությունում։ 1924-ին եպիսկոպոս Բարոն Մայլաթը ազատություն է շնորհել Չեհին, որպեսզի նա կարողանա ամբողջությամբ նվիրվել էսպերանտոյի տարածման գործին։ Այդ նույն տարում Անդրեո Չեհը դարձել է էսպերանտոյի միջազգային կենտրոնական կոմիտեի  քարտուղար, պրոպագանդիստական նպատակներով այցելություններ կատարել մի շարք երկրներ։ Բացի այդ, նախապատրաստական աշխատանքներ է իրականացրել   Ժնևում (1925), Դանցիգում (1927) և Բուդապեշտում (1929) էսպերանտոյի համաշխարհային համաժողովներ կազմակերպելու ուղղությամբ։ 1927 թվականի աշնանը էսպերանտոյի շվեդական համադաշնությունը (ֆեդերացիան) Չեհին հրավիրել է Շվեդիա, որտեղ նա այցլել է մի շարք քաղաքներ, դասընթացներ կազմակերպել (այդ թվում՝ երկրի խորհրդարանում)։ Հենց Շվեդիայից է սկսվել նրա «հաղթական առաքելություն-երթը» մի շարք երկրներով։ Նրա դասընթացներն ամենուրեք արտակարգ հաջողությամբ են պսակվել, և մամուլն սկսել է գրել էսպերանտոյի վերածնունդ ապրելու մասին։

1929 թվականին Ստոկհոլմում լույս է տեսել Չեհի դասընթացի առաջին հրատարակությունը։ 1930 թվականի մայիսին, Յուլիա Ինսբրյուկերի և վերջինիս ամուսնու հետ համատեղ, Անդրեո Չեհը Հաագայում հիմնադրել է էսպերանտոյի միջազգային ինստիտուտը։ 1932-ին հիմնադրել է *La Praktiko* ամսագիրը (լույս է տեսել մինչև 1970 թվականը), դարձել դրա գլխավոր խմբագիրը։

Կյանքի վերջին տարիներին Անդրեո Չեհը վերստին քահանա է դարձել։

Մահացել է 1979 թվականի մարտի 9-ին, Հաագայում։

## Ծանոթագրություններ

## Գրականություն
* *Artur E. Iltis.* Vortoj de Andreo Cseh («Words of Andreo Cseh»), Saarbrücken, 1984 / Internacia Esperanto-Instituto, Hague, 2003.

## Արտաքին հղումներ
* Cseh Andor 
* Andreo Cseh

Կատեգորիա:Էսպերանտո
Կատեգորիա:Էսպերանտիստներ
Կատեգորիա:Կաթոլիկ քահանաներ
Կատեգորիա:Ռումինացի լեզվաբաններ
Կատեգորիա:Ռումինացի գիտնականներ
Կատեգորիա:Ռումինացի գրողներ
Կատեգորիա:Ռումինացի մանկավարժներ
Ֆուտբոլային աստղեր

**«Ֆուտբոլային աստղեր»** (), խորհրդային նկարված մուլտֆիլմ, որը նկարահանվել է 1974 թվականին, ռեժիսոր և մուլտիպլիկատոր Բորիս Դյոժկինի կողմից։

## Սյուժե
Մի երիտասարդ մարզիկ գալիս է մարզադաշտ, որտեղ արդեն ֆուտբոլային հանդիպում է ընթանում երկու հայտնի թիմերի՝ «Աստղածաղկի» և «Կակաչի» միջև։ Հանդիպման ընթացքում  խաղացող թիմերից մեկի` «Աստղածաղկի» ֆուտբոլիստներն անընդհատ գոլ են խփւմ և բառացիորեն «ոչնչացնում են» «Կակաչին»: 4:0 հաշվի ժամանակ «Կակաչին» հակագրոհի ժամանակ հաջողվում է խփել, այսպես ասած, «հեղինակության գոլը», որից հետո գնդակը նորից թռչում է դեպի «Կակաչի» «բազմաչարչար» դարպասը, և խաղը ավարտվում է 10:1 հաշվով։ Ուժեղ տպավորության տակ երիտասարդ մարզիկն առաջարկում է մարզել «Կակաչը»։ Նոր մարզչի ղեկավարությամբ անցկացվում են ամենօրյա մարզումներ։ «Կակաչը» հասնում է Գավաթի եզրափակիչ և ծանրագույն պայքարում 6:5 հաշվով դժվարին հաղթանակ է տանում «Թրաշուշանի» նկատմամբ։

## Նկարահանող խումբ
* Ռեժիսոր` Բորիս Դյոժկին
* Սցենարի հեղինակներ` Ալեքսանդ Կումմա, Բորիս Դյոժկին
* Բեմադրող նկարիչներ` Բորիս Դյոժկին, Վլադիմիր Սոբոլյով
* Կոմպոզիտոր` Կարեն Խաչատրյան
* Մուլտիպլիկատորներ` Բորիս Դյոժկին, Սերգեյ Դյոժկին, Վլադիմիր Կրումին
* Օպերատոր` Բորիս Կոտով
* Հնչյունային օպերատոր` Բորիս Ֆիլչիկով
* Նկարիչներ՝ Մստիսլավ Կուպրաչ, Պիտեր Կորոբաև, Սերգեյ Մարակասով
* Մոնտաժող՝ Լյուբով Գեորգիևա
* Օգնականներ՝ Օ. Վոլոդինա, Մ. Պոպովա, Լ. Կրուտովսկայա
* Նկարահանող խմբի տնօրեն՝ Ֆյոդոր Իվանով

Սպորտային մեկնաբան Վլադիմիր Պերետուրինը մեկնաբանում է ֆուտբոլային հանդիպումները։

## Վիդեոթողարկում
Մուլտֆիլմը DVD և MPEG-4 ձևաչափերով բազմիցս վերաթողարկվել է «Ֆուտբոլի, հոկեյի և ... մասին» մուլտֆիլմերի հավաքածուի մեջ (դիստրիբյուտոր` «Close-up»):

## Ծանոթագրություններ

## Գրականություն
* 

Կատեգորիա:1974 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Բորիս Դյոժկինի մուլտֆիլմեր
Կատեգորիա:Ֆիլմեր ֆուտբոլի մասին
Կախվածների անտառ

**Կախվածների անտառ** (), ռումին գրող Լիվիու Ռեբրյանուի վեպը, որն առաջին անգամ հրատարակվել է 1922 թվականին։ Գլխավոր հերոսը՝ տրանսիլվանցի փաստաբանի որդի, ազգությամբ ռումին Ապոստոլ Բոլոգան Առաջին համաշխարհային պատերազմի ժամանակ զորակոչվում է ավստրոհունգարական կայսրության բանակ՝ որպես սպա, և հարկադրված է այդ բանակի կազմում կռվել Ռումինիայի թագավորության զորքի դեմ։ Սերն ու մահերը, որոնց ականատեսն է լինում նա, պատճառ են դառնում նրա հոգևոր վերափոխման։ Ապոստոլը դասալքում է, փախչում ավստրոհունգարական բանակից, սակայն բռնվում է և դատապարտվում մահապատժի՝ կախաղան հանվելու։

Վեպում հեղինակն արծարծել է քսաներորդ դարասկզբին բնորոշ քաղաքակրթական, պատմական դրամատիկ հիմնախնդիրներ։ Ուսումնասիրողներից շատերի կարծիքով՝ այս ստեղծագործությունը գրելիս Ռեբրյանուի համար ազդակ է հանդիսացել իր հարազատ եղբոր՝ ավստրհունգարական բանակի սպա Էմիլ Ռեբրյանուի ճակատագիրը. 1917 թվականին վերջինիս կախաղան են հանել՝ մեղադրելով դասալքության և լրտեսության մեջ։

«Կախվածների անտառ» վեպի հիման վրա ռումին կինոռեժիսոր Լիվիու Չուլեյը նկարահանել է նույն խորագիրը կրող գեղարվեստական կինոնկար, որը Կաննի կինոփառատոնում նվաճել է լավագույն ռեժիսուրայի համար սահմանված մրցանակը։

## Ծանոթագրություններ

Կատեգորիա:20-րդ դարի վեպեր
Կատեգորիա:Էկրանավորումներ
Կատեգորիա:Ռումինական գրականություն
Կատեգորիա:Ռումինիայի արվեստ
Կատեգորիա:Վեպեր այբբենական կարգով
Անտեսանելի գլխարկը

**Անտեսանելի գլխարկը** (), խորհրդային նկարված մուլտիպլիկացիոն ֆիլմ երեխաների համար։ Մուլտֆիլմը մի ծույլ տղայի մասին է, որը սիրում է օգտվել ուրիշի աշխատանքից։

## Սյուժե
Ամառ է։ «Կեչի» պիոներական ճամբարում երեխաները տարբեր խմբակների են մասնակցում` երիտասարդ բնագետների, երգչախմբի և տարբեր մարզաձևերի։ Իսկ Թիմն ալարում է և չի ցանկանում որևէ բան անել։ Տղաները ծիծաղում են նրա վրա և կոչում Անբան Թիմկա։ Թիմն անտառ է գնում և ազնվամորու թփի վրա եռանկյունի սարքած մի թերթ է գտնում` «Անտեսանելի գլխարկ» մակագրությամբ։ Դնելով այն գլխին, Թիմկան դառնում է անտեսանելի և սկսում է վախեցնել բոլորին անընդմեջ և չարամտորեն ծիծաղել (հիմնականում` զվարճանալու համար, բայց երիտասարդ նկարիչ Շուրիկին իր չար կատակով նա բացահայտորեն վրեժխնդիր է լինում` պատի թերթում արված ծաղրանկարի համար)։ Սակայն մեղվանոցում անհանգստացած մեղուները հայտնաբերվում են Թիմկային և հարձակվում են նրա վրա։ Խուճապահար` նա վազում և սուզվում է գետի մեջ։ Մեղուները պտտվում են ջրի վրա և հեռանում։ Գլխարկը սուզվում է։ Եվ տղաները նորից ծիծաղում են բացահայտված կատակասերի վրա։

## Հեղինակներ

* **Հեղինակները ներկայացված են ըստ մուլտֆիլմի լուսագրերի**։

## Վերաթողարկում
1990-ականներին Twic Lyrec ընկերությունը ձայներիզով հրապարակվել է աուդիոհեքիաթ` ըստ համանուն մուլտֆիլմի, տեքստը կարդում է Ալեքսանդր Պոժարովը։

## Ծանոթագրություններ

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Յուրի Պրիտկովի մուլտֆիլմեր
Կատեգորիա:1973 մուլտֆիլմեր
Քաջի սիրտը (մուլտֆիլմ)

**Քաջի սիրտը** (), մուլտիպլիկացիոն ֆիլմ, որն ստեղծել են ռեժիսորներ Բորիս Դյոժկինն ու Գենադի Ֆիլիպովը` ըստ Դմիտրի Նադիշկինի «Յոթ վախեր»` ստեղծագործության, որն էլ գրվել է ըստ ուդեգեյյան ժողովրդական հեքիաթի մոտիվների։

Դյոժկինի և Ֆիլիպովի համատեղ վերջին աշխատանքը։ 1952 թվականին, Ֆիլիպովի մահվանից հետո, Դյոժկինն սկսել է մուլտֆիլմեր նկարել ինքնուրույն կամ էլ ուրիշ ռեժիսորների հետ։

## Սյուժե
Տայգայում ապրում էին երկու եղբայրներ` Ինդիգան և Սալոմդիգան։ Մի օր եղնիկի որսի ժամանակ նրանք հանդիպում են վագրի, Ինդիգան փախչում է, իսկ Սալոմսիգային վագրը քշում է դեպի ապառաժոտ ժայռը։ Երբ Ինդիգան տուն է հասնում, տանը մայրը նրան ասում է. «Հայրդ քեզ սովորեցրել է` եղբորդ և ընկերներիդ երբեք նեղության մեջ չթողնես։ Նապաստակի սիրտ է քո սիրտը։ Գնա և եղբորդ գտիր, միայն քաջությամբ կփրկես նրան»։ Այդպես նա գնում է փնտրելու, չնայած, որ նա պայքարում էր իր վախի դեմ։ Նա հանդիպում է խոչընդոտների` ճահճի թագավոր Բոկոյին, քար մարդ Կակզամուին և կրակի գետին։ Հաղթահարելով բոլոր խոչընդոտները և իր վախը` Ինդիգան սպանում վագրին և փրկում իր եղբորը։ Երբ նրանք վերադառնում են տուն, մայրը Ինդիգային հանձնում է իր հոր նիզակը ասելով. «Դու արժանի ես այս նիզակին։ Հիմա քո սիրտը քաջի սիրտ է։

## Նկարահանող խումբ
* Ռեժիսորներ` Բորիս Դյոժկին, Գեննադի Ֆիլիպով
* Սցենարի հեղինակ` Օլեգ Լեոնիդով 
* Բեմադրող նկարիչներ` Վլադիմիր Դեգտյարյով, Վ. Վասիլչիկովա
* Նկարիչ-մուլտիպլիկատորներ` Դմիտրի Բելով, Վալենտին Լալայանց, Ռոման Դավիդով, Վադիմ Դոլգիխ, Ֆաինա Եպիֆանովա, Լիդիա Ռեզցովա, Բորիս Չանի, Լև Պոպով
* Նկարիչ-դեկորատորներ` Վերա Վալերիանովա, Օլգա Գեմերլլինգ, Վերա Ռոջերո
* Օպերատոր` Միխայիլ Դրույան
* Կոմպոզիտոր` Կարեն Խաչատրյան
* Հնչյունային օպերատորներ` Բորիս Ֆիլչիկով, Նիկոլայ Պրիլուցկի
* Նկարչի օգնական` Գրաժինա Բրաշիշկիտե
* Երկրորդ օպերատոր` Ն. Սակալովա
* Տեխնիկական օգնական` Ե. Նովոսելսկայա
* Մոնտաժող` Վալենտինա Իվանովա

## Պարգևներ
* 1953 թվական` մուլտֆիլմն ստացել է Վենետիկի 5-րդ միջազգային կինոփառատոնի դիպլոմ։

## Վերականգնում
2001 թվականին մուլտֆիլմը վերականգնվել է և վերանհչյունավորվել է։ Նոր տարբերակում ամբողջովին փոխվել է ֆոնոգրաման, վերահնչյունավորմանը մասնակցել են ժամանակակից դերասաններ, լուսագրերում փոխվել են հնչյունային օպերատորի և հնչյունավորող դերասանների մասին տեղեկատվությունը։ Վերահնչյունավորումը ծայրահեղ վատ է ընդունվել ինչպես հեռուստադիտողների մեծ մասի, այնպես էլ` մասնագիտական համայնքի կողմից։ Պատկերի վերականգնման որակը ևս երբեմն քննադատության է արժանացել։

## Վերաթողարկում
Մուլտֆիլմը բազմիցս վերաթողարկվել է մուլտֆիլմերի հավածաքուներում` VHS և DVD ձևաչափերով.
* Լավագույն խորհրդային մուլտֆիլմեր (Studio PRO Video, 1990-ականներ),
* «Կախարդական հեքիաթներ» 2-րդ թողարկում, DVD (ներկայացուցիչ` «Խոշոր պլան»),
* «Հեքիաթներ ամբողջ աշխարհից», DVD (ներկայացուցիչ` «Թվիկ Լիրեկ»)։

## Գրականություն
* . Олег Леонидов «Сердце храбреца» с.85-94.

## Ծանոթագրություններ

## Արտաքին հղումներ
* 
* 

Կատեգորիա:1951 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Բորիս Դյոժկինի մուլտֆիլմեր
Airplane Pt. 2

***Airplane Pt. 2***, հարավկորեական BTS խմբի երգը, որը թողարկվել է Love Yourself: Tear ալբոմում։ Հայտարարվել է, որ 2018 թվականի նոյեմբերի 7-ին երգի ճապոներեն տարբերակը թողարկվելու է Big Hit Entertainment-ի և Def Jam Japan-ի միջոցով՝ որպես նրանց իններորդ ճապոնական սինգլ։

## Նախապատմություն և թողարկում
Big Hit Entertainment-ը *[[Love Yourself: Tear]]-ի* թրեքլիսը թողարկելուց հետո հաստատել է, որ «Airplane Pt. 2»-ը Ջեյ Հոփ-ի «Airplane» երգի շարունակությունն է RM-ն ասաց, որ երբ տնօրեն Բան Շի-Հյոկ-ը առաջին անգամ լսեց Ջեյ Հոփի երգը, այն հնչում էր որպես BTS-ի երգ՝ ներշնչելով նրանց, որ գրեն երկրորդ մասը։

## Փրոմոուշեն
BTS-ը թողարկել է երգի կորեերեն տարբերակը Հարավային Կորեայի տարբեր երաժշտական ծրագրերի վրա։ Կորեերեն տարբերակը նույնպես ուղիղ եթերով թողարկվել է Էլեն ԴեՋեներեսի շոու-ում մայիսի 25-ին։

2018 թվականի դեկտեմբերի 1-ին BTS-ը կատարել է երգը Սեուլի 2018-ի Melon Music Awards մրցանակաբաշխությունում, և նույն ամսվա ընթացքում նրանք կատարել են այն Հոնկոնգում կայացած 2018 թվականի Mnet Asian Music Awards-ում։

## Ընդունում
Ընդհանուր առմամբ, երգի նկատմամբ ընդունելությունը եղել է դրական։ Հանրահայտ ալբոմի ակնարկ անող IZM-ը այն անվանել է լատինական ռիթմերով լեցուն։

Շելդոն Պիրսը պնդում է, որ երգը «անալոգ է կարդում փոփ-աստղ լինելու համար»։ MTV-ը լրացուցիչ բնութագրել է երգը` որպես «գրավիչ և ընթացիկ, փոփ-աստղային կյանքի երազկոտ անալոգ»։

Երգի կորեերեն տարբերակը վաճառել է ավելի քան 10,000 օրինակ ԱՄՆ-ում։

## Մրցանակներ

## Կազմություն
*Airplane pt 2-ը* C բանալիի մեջ է։ Երգը մի րոպեում 140 բիթ է։ Դա լատին-փոփ ոգեշնչված երգ է։

## Վարկեր և անձնակազմ
### Կորեերեն տեսակ
Բնօրինակ վարկերը հարմարեցված են «Love Yourself: Tear» ձայնասկավառակից։

*Pdogg՝ պրոդյուսեր, ստեղնաշար, սինթեզատոր, վոկալ և ռեփ կոմպոզիցիա, թվային խմբագրում, ձայնագրման ինժեներ
*RM՝ պրոդյուսեր
*Ալի Թամփոսի՝ պրոդյուսեր
*Liza Owen՝ պրոդյուսեր
*Roman Campolo՝ պրոդյուսեր
*Բան Շի Հյոկ՝ պրոդյուսեր, ստեղնաշար
*Շուգա՝ պրոդյուսեր
*Ջեյ Հոփ՝ պրոդյուսեր
*Չոնգուկ՝ վոկալ
*ADORA՝ վոկալ, ձայնագրման ինժեներ
*Lee Taewook՝ կիթառ
*Lee Jooyeong՝ բաս
*Slow Rabbit՝ վոկալ կոմպոզիցիա, ձայնագրման ինժեներ
*Supreme Boi՝ ռեփ կոմպոզիցիա, ձայնագրման ինժեներ
*Hiss noise՝ խմբագրում
*Ջեյսեն Ջոշուա՝ միքս ինժեներ
*North Hollywood CA՝ միքս ինժեներ

## Չարթեր
### Կորեերեն տարբերակ

### Ճապոներեն տարբերակ

## Ծանոթագրություններ

Կատեգորիա:2018 երգեր
Կատեգորիա:2018 սինգլներ
Կատեգորիա:BTS խմբի երգեր
Կատեգորիա:Քեյ փոփ
Կերստին Կարդոն

**Կերստին Կարդոն** (, լրիվ անունը՝ Կրիստին (Կերստին) Մաթիլդա Կադոն , ), շվեդ նկարիչ-դիմանկարիչ։

## Կենսագրություն
Կերստին Կարդոնը ծնվել է 1843 թվականի օգոստոսի 17-ին, Ստոկհոլմում, վիմագրագետ Յոհան Կարդոնի (1802-1878) և նրա կնոջ՝ Բրիտտա Սունդբերգի (, 1812-1894) ընտանիքում։ Կերստինը նախնական գեղարվեստական կրթություն ստացել է հորից։ Այնուհետև  1864-1871 թվականներին սովորել է Ազատ արվեստների թագավորական ակադեմիայում։ Ուսումն ավարտելուց հետո մեկնել է Եվրոպա՝ այցելել Փարիզ, Մյունխեն, Լոնդոն, Վիեննա, ինչպես նաև Իտալիա և Նիդեռլանդներ։  Մասնագիտական գեղարվեստական կարիերայի հետ մեկտեղ Կարդոնը նկարչության ուսուցիչ է աշխատել Ստոկհոլմում գտնվող ուսուցիչների Բարձրագույն սեմինարիայում (Բարձրագույն մանկավարժական սեմինարիա)։ 1875-1911 թվականներին նա ղեկավարել է իր գեղանկարչության դպրոցը. նրա ուսանողների թվում էին Աննա Բիլլինգը և Հարրիետ Լյովենհելմը։

Կերստին Կարդոնի գործերից են շվեդական թագավորներ Օսկար II-ի և Գուստավ V-ի, ինչպես նաև շվեդացի ճանապարհորդ Սվեն Գեդինի դիմանկարները։ Կերստին Կարդոնի  նկարները ցուցադրվում են Մալմյոյի արվեստի թանգարանում և Շվեդիայի ազգային թանգարանում։

Մահացել է 1924 թվականի հունվարի 5-ին, Ստոկհոլմում։ Թաղված է Ստոկհոլմի հյուսիսային գերեզմանատանը՝ իր հարազատների կողքին։

## Ծանոթագրություններ

## Արտաքին հղումներ
* M K (Kerstin) Cardon
* Kerstin Cardon 

Կատեգորիա:19-րդ դարի կին արվեստագետներ
Կատեգորիա:Շվեդ կին արվեստագետներ
Կատեգորիա:Շվեդ նկարիչներ
Կատեգորիա:Շվեդիայի գեղարվեստի թագավորական ակադեմիայի անդամներ
Կատեգորիա:Շվեդ նկարչուհիներ
Տաք քարը

**Տաք քարը** (), 1965 թվականին նկարահանված խորհրդային նկարված մուլտֆիլմ, որի ռեժիսորը Պերճ Սարգսյանն է, նկարահանվել է ըստ Արկադի Գայդարի համանուն հեքիաթի, «Սոյուզմուլտֆիլմ» կինոստուդիայում։

## Սյուժե
«Տաք քարը» մուլտֆիլմը նկարահանվել է ըստ խորհրդային գրող Արկադի Գայդարի փիլիսոփայական հեքիաթի։ Գայդարի վերջին աշխատանքն է` գրված երեխաների համար։

Մուլտֆիլմն սկսվում է հետևյալ լուսագրով. «Գյուղում ապրում էր մի միայնակ ծերունի։ Նա պահպանում էր կոլտնտեսության այգին։ Ծերուկը վաղուց էր եկել գյուղ, լուռ էր և փակ...»:

Իվաշկա անունով տղան կոլտնտեսության այգի է մտնում` խնձոր հավաքելու, սակայն պահակը բռնում է նրան։ Ծերունին ամոթանք է տալիս Իվաշկային։ Իվաշկան նստում է քարին` հանգստանալու, իսկ քարը, պարզվում է, տաք է։ Իվաշկան վեր է թռչում և քարի վրա գրություն է կարդում. «վ այս քարը սար բարձրացնի ու ջարդի այն, կվերադարձնի իր երիտասարդությունն ու կյանքը նորից կսկսի»։

Տղան մտածում է, որ խնձորի այգու պահակ ծերուկն արժանի է երիտասարդությունը վերադարձնելուն։ Ծերուկը համաձայնում է, բայց ասում է, որ տղան ինքը պետք է քարը քարշ տա սար, այնուհետև ինքը կգա և կկոտրի այն։

Իվաշկան դժվարությամբ կարողանում է բարձրացնել քարը։ Ծերուկը գալիս է, քարը զննում է, բայց չի ջարդում այն։

Ծերուկը բացատրում է, որ ինքը չի ցանկանում նորից ապրել կյանքը, քանի որ իր կյանքում տեղի է ունեցել Հոկտեմբերյան մեծ հեղափոխություն և Քաղաքացիական պատերազմ։ Բոլոր աշխատող մարդկանց հետ միասին նա կարողացել է տապալել ատելի ցարիզմը ոչնչացնել բուրժուազիան՝ ճնշելով բանվորներին ու գյուղացիներին։ Նա հպարտ է, որ հնարավորություն է ունեցել մասնակցելու դրան։ Նրա կյանքը երջանիկ էր, և նա չի ցանկանում այն նորից սկսել և կորցնել իր հերոսական անցյալը։

## Տարբերություններ գրքից
* Ֆիլմում Իվաշկան հարցնում է. «Հույս ունե՞ս փայտով ջարդել քարը»։ Մինչդեռ գրքում նա հարցնում է. «Դուք հույս ունե՞ք քարը ձեռքով կոտրել»։ «Ես ընդհանրապես քարը չեմ կոտրելու» պատասխանից հետո գրքում ծերունին, բացի հեղափոխությունից և քաղաքացիական պատերազմից, խոսում է այն մասին, թե ինչպես է նա կաղություն և վերքեր (հեղափոխական անցյալ) ձեռք բերել, իսկ ֆիլմում նա դրանից առաջ խոսում է այն մասին, թե ինչպես է ապրել հեղափոխությունից առաջ։ Բացի այդ, ֆիլմում չի նշվում, որ նա հիվանդ է եղել տիֆով։

## Ծանոթագրություններ

Կատեգորիա:Գրական ստեղծագործություններ այբբենական կարգով
Մարքս եղբայրներ

thumb|250px|Մարքս եղբայրները 1957 թվականին։ Ձախից աջ՝ Հարփո, Զեփո, Չիկո, Գրաուչո, Գամո
thumb|250px|Հարփոն և Չիկոն 1959 թվականին
**Մարքս եղբայրներ** (), ամերիկացի կատակերգու հանրաճանաչ հինգ եղբայրներ, որոնք մասնագիտացել են ծեծկռտուքներից, ապտակներից, սիրախաղից և «տորթերի նետումից» բաղկացած «աբսուրդի կատակերգությունում»։

Ծնվել են Նյու Յորքում՝ հրեա ներգաղթյալների ընտանիքում։ Նրանց մայրը՝ Մինի Շենբերգը, ծնվել է Ռեյնյան Պրուսիայում, իսկ հայրը՝ Սեմուել Մարքսը, ֆրանսիական Էլզաս բնակավայրում։ Խաղացել են վոդևիլներում և թատերական ներկայացումներում, բայց համաշխարհային ճանաչում են ձեռքբերել կինեմատոգրաֆիայի շնորհիվ։ Մարքս եղբայրներին համեմատում են այնպիսի աստղերի հետ, ինչպիսիք են Չարլի Չապլինն ու Բաստեր Քիթոնը։

## Ֆիլմագրություն

## Եղբայրներ
thumb|Marx Brothers 1931|Մարքս եղբայրները 1931 թվականին (վերևից ներքև)՝ Չիկո, Հարփո, Գրաուչո, Զեփո
Առաջին ֆիլմերին մասնակցել են հինգ եղբայրներից չորսը՝ Չիկոն, Հարփոն, Գրաուչոն և Զեփոն։

1935 թվականից Զեփոն դադարել է նկարահանվել կինոֆիլմերում։

Գամոն մասնակցել է խմբի բեմական ներկայացումներին, սակայն ֆիլմերում չի նկարահանվել։

## Փաստեր
* «Այլասերված Կինոգիրը» վավերագրական ֆիլմում Սլավոյ Ժիժեկն ամպլուա երեք Մարքս եղբայրներին համեմատում է Ֆրոյդի ստեղծած անձի կառուցվածքի հետ՝ Գրաուչո՝ գեր-ես, Չիկո՝ ես, Հարփո՝ Նա։
* Նրանց հերոսների բնավորությունների համառոտ նկարագրությունը՝ Չիկո՝ պարզամիտ, Գրաուչո՝ խաբեբա, Հարփո՝ խուլիգան, Զեփո՝ գեղեցիկ տղա։
* Իմանալով Հեսսի թռիչքի մասին՝ Ուինսթոն Չերչիլն այն այնքան աբսուրդ է համարել, որ, որոշ վկայությունների համաձայն, հայտարարել է. «Հեսսն է, թե Հեսսը չէ, ես կգնամ Մարքս եղբայրներին նայելու»։
* Բրիտանական Քուին ռոք խումբն իր երաժշտական երկու ալբոմներն անվանել է Մարքս եղբայրների ֆիլմերի պատվին՝ «A Night at the Opera» (1975) և «A Day at the Races» (1976)։

## Նմանակումներ
* Երեք Մարքս եղբայրներին՝ Գրաուչոյին, Հարփոյին և Չիկոյին, նմանակել է Բեննի Հիլլը։
* Գրաուչո Մարքսի փոքրիկ նմանակումը ցուցադրել է Լեսլի Նիլսենը «Ռեցիդիվ» ֆիլմում։
* Մարքս եղբայրներին նվիրված է «Մուլտֆիլմերի արկածները» մուլտսերիալի «New Class Day» սերիան («A Night in Kokomo» հատված)։ Բասթեր Բանին՝ Չիկոյի կերպարում, Բեբս Բանին՝ Գրաուչոյի կերպարում, Գոգոն՝ Հարփոյի կերպարում։

## Ծանոթագրություններ

## Գրականություն
* Волков А. Братья Маркс. — В кн.: Комики мирового экрана. М., 1966
* Кино США. Актерская энциклопедия. М., 1996

## Արտաքին հղումներ

Կատեգորիա:Ամերիկացի կատակերգուներ
Կատեգորիա:Քույրեր և եղբայրներ
Կատեգորիա:Ամերիկացի տղամարդ կինոդերասաններ
Կատեգորիա:Նյու Յորք քաղաքում ծնվածներ
Կատեգորիա:Ամերիկացի կինոռեժիսորներ
Կատեգորիա:Համր կինոյի դերասաններ
Կատեգորիա:20-րդ դարի դերասաններ
Կատեգորիա:Ամերիկացի կինոգործիչներ
Կատեգորիա:Ամերիկացի արտիստներ
Կատեգորիա:Հոլիվուդյան փառքի ծառուղի
Եժի Լիբերտ

**Եժի Լիբերտ** (, ), լեհ բանաստեղծ։

## Կենսագրություն
1915 թվականին ծնողների հետ տարհանվել է Մոսկվա, որտել սովորել է ռուսական գիմնազիայում, այնուհեևտ` լեհական դպրոցում։ 1918 թվականին վերադաձել է Լեհաստան։ Ընդունվել է Վարշավսկի համալսարանի բանասիրության ֆակուլտետ, դասեր է տվել։ Այդ տարիներին ապրել է աղքատության մեջ։ Բանաստեղծական դեբյուտի տարիներին՝ 1920-ական թվականների սկզբին մտերիմ էր «Սկամանդր» խմբի բանաստեղծների հետ, ընկերություն էր անում Յարոսլավ Իվաշկևիչի հետ, նրա հյուրն է եղել քաղաքից դուրս նրա տանը Ստավիսկոյում։ Արդյունքում սկսել է հաճախել Վլադիսլավ Կորնիլովիչի կաթոլիկ խմբակ։ 1923-1928 թվականներին նամակագրական կապ է ունեցել Բրոնիսլավ Վայնգոլդի հետ։

Շատ է թարգմանել ռուսական պոեզիա (Միխայիլ Լերմոնտով, Ալեքսանդր Բլոկ), թարգմանել է Գեորգ Բյուխների «Վոյցեկ» դրաման։ Տառապել է տուբերկուլոզով, մի քանի անգամ և անհաջող բուժվել է կարպատյան առողջարաններում։

## Գործունեություն և ճանաչում
Պոետ Յարոսլավ Ռիմկևիչի բնութագրմամբ, Լիբերտի բանաստեղծություններն սկսվում են հովվերգությունից, իսկ ավարտվում` ողբերգությամբ։ Իր կյանքի ընթացքում գրական ճանաչման չհասնելով` Լիբերտը հետագայում մեծապես պահանջված էր լեհական գրականության մեջ, և այն էլ` ամենադժվար, կարևորագույն փոփխությունների տարիներին՝ 1934 թվականին Լիբերտի բանաստեղծական ժողովածուի համար նախաբան է գրել «Լեհական պոեզիայի Ապոլլոն» Լեոպոլդ Ստաֆը, իսկ 1943 թվականին Քշիշտոֆ Բաչինսկին, որը մի քանի ամսից մահացել է Վարշավայի ապստամբության ժամանակ, իր «Ընտրություն» պոեմի համար բնաբան է ընտրել Լիբերտի «Ձիավորը» բանաստեղծությունից։

Լիբերտի բանաստեղծության հիման վրա Կարոլ Շիմանովսկին գրել է «Լիտանիա Սուրբ Մարիամին»` սոպրանոյի, կանանց երգչախմբի և նվագախմբի համար։ Լիբերտի բանաստեղծությունների բազմիցս անդրադարձել է Հռոմի Հովհաննես Պողոս II պապը։ Բանաստեղծությունները թարգմանվել են անգլերեն, գերմաներեն, իսպաներեն, պորտուգալերեն, իտալերեն, չեխերեն։

## Ստեղծագործություններ
* Druga ojczyzna/ Այլ հայրենիք (1925)
* Gusła/ Նզովքներ (1930)
* Kołysanka jodłowa/ Օրորոցային (1932, հետմահու)

## Համատեղ հրապարակումներ և անթոլոգիաներ
* Poezje zebrane. Warszawa: Instytut Wydawniczy PAX, 1972.
* Pisma zebrane. T.1-2. Warszawa: Więz, 1976.
* Poezje wybrane. Warszawa: Instytut Wydawniczy PAX, 1996
* Listy do Agnieszki. Warszawa: Więz 2002.
* Antología poética. Madrid: Adonais, 2005 (հրատարակությունը լեհերեն և իսպաներեն լեզուներով)
* A Franciscan anthology: Saints Francis and Clare in poetry/ David Craig and Janet McCann, eds. Cincinnati: St. Anthony Messenger Press, 2005:

## Գրականություն
* Lichniak Z. Poeta konsekwencji: rzecz o Jerzym Liebercie. Warszawa: Pax, 1952
* Misiniec St. Ślady na niebie: duchowa droga Jerzego Lieberta. Kraków : Wydawn. Św. Stanisława BM Archidiecezji Krakowskiej, 1997
* Dlugosz L. Chwila dla Lieberta// Zwoje, 2002, № 33 (5)
* Szepan-Wojnarska A. «…you will get married to a fire»: The experience of transcendence in the life and the works of Jerzy Liebert. Krakow: Universitas, 2003.
* Całbecki M. «Czarna kropla nieskończoności»: fenomen lęku w poezji Jerzego Lieberta, Władysława Sebyły i Aleksandra Rymkiewicza. Wrocław: Zakład Narodowy im. Ossolińskich — Wydawnictwo, 2008

## Ծանոթագրություններ

Կատեգորիա:Լեհ բանաստեղծներ
Այսպես էլ կլինի

**Այսպես էլ կլինի** (), խորհրդային մուլտիպլիկացիոն ֆիլմ անտարբերության և անփությության մասին, որն ի վերջո հետ է վերադառնում։ Մուլտֆիլմի ռեժիսորը Յուրի Պրիտկովն է, այն նկարահանվել է 1981 թվականին, «Սոյուզմուլտֆիլմ» կիոնստուդիայում։

## Սյուժե
Ծեր Ոզնին այլևս ուժ չուներ տանիքը սալիկապատելու համար, և Կաչաղակը նրան օգնություն է առաջարկում։ Կողքով անցնող պարծենկոտ Նապաստակ վարպետը ուրախությամբ համաձայնում է օգնել, ամեն ինչ արագ տեղադրեց, բայց` ծուռ և թեք։ Ոզնու քննադատական դիտողությանը Նապաստակը պատասխանում է. «Եվ այդպես էլ կլինի», որից հետո պատահական փռշտոցից ամբողջ սալիկը թափվում է նրա վրա։

Աղվեսին, որի աթոռակը կոտրվել էր, Նապաստակն օգնություն է առաջարկում։ Հապշտապորեն հավաքելով և լարով կապելով աթոռակը` ասում է. «Եվ այդպես էլ կլինի», որից հետո Նապաստակ նստում է դրա վրա և հյուրասիրություն է ընդունում ուրախացած աղվեսից։ Բայց աթոռակն ընկնում է, և նյարդայնացած աղվեսը դուրս է քշում «վարպետին» փայտով։

Անհանգիստ Փորսուղի մոտ Նապաստակը փորձում է տանը լույսը սարքել, բայց էլեկտրական ցնցում ստանալով՝ ընկնում է աստիճաններից՝ պատռելով ջինսերը։

Նապաստակը դիմում է Կուղբ դերձակին, որը զբաղվում էր հագուստի նորոգմամբ։ Կուղբը հապճեպ ամրացնում է ջինսերը` մեկ փողքը կտրելով մինչև ծունկը և դրանով փակելով անցքը։ Զարմացած և վրդովված Նապաստակը Փորսուղից ի պատասխան լսում է իրեն ծանոթ արտահայտությունը` «Ոչինչ ... Եվ այդպես էլ կլինի», ինչն ստիպում է նրան մտածել իր արած անորակ աշխատանքի մասին։

## Հեղինակներ
* Սցենարի հեղինակ` Լյուդմիլա Զուբկովան
* Ռեժիսոր` Յուրի Պրիտկով
* Բեմադրող նկարիչ` Տատյանա Սազոնովա
* Կոմպոզիտոր` Եվգենի Պտիչկին
* Օպերատոր` Սվետլանա Կոշչեևա
* Հնչյունային օպերատոր` Բորիս Ֆիլչիկով
* Նկարիչ-մուլտիպլիկատորներ` Ալեքսանդր Պանով, Վիկտոր Լիխաչյով, Մարինա Ոսկանյանց, Գալինա Զոլոտովսկայա, Տատյանա Պոմերանցևա, Անատոլի Աբարենով, Վլադիմիր Արբեկով
* Դերերը հնչյունավորել են` 
** Միխայիլ Լոբանով` Նապաստակ
** Զինաիդա Նարիշկինա` Կաչաղակ
** Վսևոլոդ Լարիոնով` Ոզնի /Փորսուղ,
** Իրինա Կարտաշյովա` աղվես,
** Անատոլի Պապանով` Կուղբ
* Խմբագիր` Տատյանա Պապորովա
* Նկարահանող խմբի տնօրեն` Լյուբով Բուտիրինա

## Ծանոթագրություններ

## Գրականություն

Կատեգորիա:1981 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Յուրի Պրիտկովի մուլտֆիլմեր
Կատեգորիա:Ֆիլմեր նապաստակների մասին
Երեք պատմություն

**Երեք պատմություն** (), նկարված մուլտիպլիկացիոն ֆիլմ, որը ստեղծել է ռեժիսոր Ելենա Բերինովան, 1986 թվականին, ըստ Ֆեոդոր Խիտրուկի սցենարի։

## Նկարագրություն
Երեք պատմություններն այն մասին է, թե ինչպես է քաղաքի բնակիչներին անհրաժեշտ բնությունը։

Մուլտֆիլմը պարունակում է հսկայական քանակությամբ խնամքով կատարված ընդհանուր մուլտիպլիկացիա, որոշ տեսարաններ ստեղծված են որպես համակարգչային գրաֆիկայով։ Մուլտֆիլմում ոչ մի բառ չի արտասանվում. հնչում է միայն երաժշտություն։

## Սյուժե

**Պատմություն 1**

Մի մեղու թռչում է դեպի գեղեցիկ ծաղիկները, բայց ամենուրեք հանդիպում է թափանցիկ պատնեշի։ Ծաղիկները փոխվում են, պատկերը հեռանում է, և հեռուստադիտողի համար պարզ է դառնում, որ սա ժամանակակից քաղաքի բարձրահասակ շենքի պատին տեղադրված մեծ էկրան է։

**Պատմություն 2**

Տարբեր տարիքի երկու տղա (հավանաբար` եղբայրներ) կանգնած են վանդակապատի մոտ, մաստակ են ծամում և նայում անցնող տրանսպորտային միջոցներին։ Նրանք պատկերացնում են, որ իրենք են վարում այդ մեքենաներն ու ինքնաթիռները։ Եվ հանկարծ նրանք տեսնում են մի կով։ Նրանք շատ զարմացած էին, քանի որ կենդանի կով երբեք չէին տեսել։

**Պատմություն 3**

Ժամանակակից քաղաքի հրապարակներից մեկում աշխատողները հողը ծածկում են սալաքարերով և էլեկտրոնային լցոններով տեղադրում են մի տարօրինակ սարքավորում, որը հեռավոր կերպով նման է մեծ արհեստական ծառի։ Ժամանում է հանձնաժողովը, նվագախումբ է նվագում։ Պաշտոնական հագուստով տղամարդը ելույթ է ունենում և կոճակը սեղմում է։ Կառույցը սկսում է փայլել, բայց արագորեն դադարեցնում է աշխատանքը, քանի որ բոլոր ճեղքերից դուրս են գալիս կենդանի բույսեր։

## Հեղինակներ

## Ծանոթագրություններ

## Արտաքին հղումներ
* 

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1986 մուլտֆիլմեր
Կապիտոլիական գայլ (Քիշնև)

**Կապիտոլիական գայլը Քիշնևում** (մոլդովերեն՝ **Statuia Lupoaicei (Lupa Capitolina) din Chișinău**), 1921 թվականին, Բեսարաբիան ու Բուկովինան Ռումինիայի հետ միավորվելու կապակցությամբ Հռոմի քաղաքապետարանի նվիրած արձանը, որը տեղադրված է Քիշնևում՝ Մոլդովայի պատմության ազգային թանգարանի առջև։

## Պատմություն
Բեսարաբիայի բնիկ ժողովրդի ռոմանական ծագումը և նրա լեզվի՝ ռոմանական լեզվաճյուղին պատկանելությունը շեշտելու նպատակով Հռոմի քաղաքապետարանը քանդակագործ Էտտորե Ֆեռարիի կերտած կապիտոլիական գայլի արձանի կրկնօրինակը 1921 թվականին նվիրել է Քիշնևի քաղաքապետարանին։ Արձանը տեղադրվել է այն շենքի առջև, որտեղ «*Երկրի խորհուրդը*» (Մեծ միության ժամանակների Բեսարաբիայի խորհրդարանը) քվեարկել էր Ռումինիայի հետ Բեսարաբիայի միավորման օգտին (այդ շենքը 1933 թ. դարձել է Քիշնևի համալսարանի գյուղատնտեսական ֆակուլտետի մասնաշենքը)։

Այն բանից հետո, երբ Խորհրդային Միությունը, Մոլոտով-Ռիբենտրոպի գաղտնի պակտի համաձայն, գրավել է Մոլդովան, հայտարարվել է, որ կապիտոլիական գայլի արձանը իտալական ֆաշիզմի ու ռումինական իմպերիալիզմի խորհրդանիշն է և ուղարկվել է ձուլարան՝ հալելու։

1990 թվականին՝ Խորհրդային Միությունից Մոլդովայի անկախանալուց հետո, *Աշխարհի ռումինների միավորման մշակութային լիգա*ն արձանի բնօրինակից մի նոր կրկնօրինակ է պատրաստել տվել և նվիրել նոր իշխանություններին։ Այն տեղադրվել է Մոլդովայի պատմության ազգային թանգարանի առջև։ Բայց Մոլդովայում իշխանության գլուխ ռուսախոս կոմունիստների անցնելուց հետո ժողովրդի ռոմանական ծագման խորհրդանիշը լուսանցքում է հայտնվել՝ ի հակադրություն մոլդովանիզմի, որի աջակիցներն են նրանք։ Արձանը «անհայտ անձանց» ձեռքերով վնասվել է, իջեցվել պատվանդանից՝ իբրև թե վերականգնման նպատակով, սակայն վերականգնումը միտումնավոր կերպով ձգձգվել է։ Վկայություններ կան, որ այդ ձգձգման հիմքում քաղաքական պատճառներ են ընկած։

2009 թվականի հուլիսին, *Հանուն եվրոպական ինտեգրման* դաշինքի ստեղծումից հետո, երկրի կոմունիստական իշխանությունների կողմից սառեցված մի շարք մշակութային նախագծերի առջև (ներառյալ՝ կապիտոլիական գայլի արձանի վերականգնման) կանաչ լույս է վառվել։

## Տես նաև
Կապիտոլիական գայլ
## Պատկերասրահ

File:Sfatul Ţării Palace, Chişinău.jpg
File:Chisinau Museum of Archeology and the History.jpg
File:Museum MNAIM.jpg
File:National historical museum in Chisnau.JPG
File:Statuia Lupoaicei din Chişinău.jpg
File:Stamp of Moldova 121.gif


## Ծանոթագրություններ

## Արտաքին հղումներ
 
* Столетие Кароля I 
* Монумент Римской волчицы с Ромулом и Ремом 

Կատեգորիա:Արձաններ այբբենական կարգով
Կատեգորիա:Մոլդովայի պատմություն
Մարդը օդում

**Մարդը օդում** () ռուսական մուլտիպլիկացիոն ֆիլմ` ըստ Ռեյ Բրեդբերիի պատմվածքի մոտիվների։

## Սյուժե
Մուլտֆիլմը պատմում է հանճարի և իշխանություն ունեցող բռնակալի հավերժական ողբերգական հակամարտության մասին։ Ֆիլմի հերոսները թռչող սարքի գյուտարարն են և Չինաստանի կայսրը, որը հրամայել է մահապատժի ենթարկել նրան։ Կայսրը վախենում էր թռչող ապարատի` ռազմական նպատակներով օգտագործելու հնարավորությունից և պալատականներին կարգադրում է պահել այս գաղտնիքը։

## Նկարահանող խումբ
* Նկարիչ-մուլտիպլիկատորներ` Գալինա Զեբրովա,Եվգենյա Բոբոկալ, Նադեժդա Լյոմինա, Անտոն Սկաչկով, Եվգենիա Լետունովսկայա
* Նկարիչներ` Բորիս Իոֆե, Եկատերինա Գրոշևա, Տատյանա Շվեցովա, Ա. Ռատկովսկայա, Նատալյա Զալոմաևա 
* Կինոօպերատոր` Կաբուլ Ռասուլով 
* Հնչյունային օպերատոր` Բորիս Ֆիլչիկով
* Կոմպոզիտոր` Մարիա Ֆյոդորովա
* Վերադաշնակումը` Մարիա և Վլադիմիր Ֆյոդորովների
* Մոնտաժողներ` Օլգա Վասիլենկո, Գ. Սմիրնովա
* Խմբագիր` Տատյանա Պապորովա
* Տեքստը կարդացել է` Վսևոլոդ Լարիոնովը 
* Նկարահանող խմբի տնօրեն` Բելլա Խոդովա
* Սցենարի հեղինակ, կինոռեժիսոր, բեմադրող նկարիչ` Բորիս Ակուլինիչև

## Թողարկումներ
Մուլտֆիլմը DVD ձևաչափով բազմիցս թողարկվել է մուլտֆիլմերի «Կախարդական թևեր» հավաքածուի մեջ («Սոյուզմուլտֆիլմ»)։

## Ծանոթագրություններ

## Արտաքին հղումներ
* 

Կատեգորիա:1993 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Ֆանտաստիկ մուլտֆիլմեր
Կատեգորիա:Ռուսերեն մուլտֆիլմեր
Լույսի շեղում

մինի|250px|Աստղագիտական աբեռացիայի գծագիրը
**Լույսի շեղում** կամ **աբեռացիա** աստղագիտության մեջ, երկնոլորտում լուսատուի թվացող տեղաշարժ, որ հետևանք է լույսի տարածման վերջավոր արագության և Երկրի շարժման։ Աբեռացիա լինում է **օրական**՝ պայմանավորված Երկրի օրական պտույտով, **տարեկան՝ ** Արեգակի շուրշը Երկրի շարժմամբ և **դարավոր**՝ Տիեզերքում Արեգակնային համակարգության տեղաշարժմամբ։ Աբեռացիան հայտնաբերել է Ջ. Բրադլեյը 1725 թվականինին։

Ընդունենք, որ CB (տես գծ.) դիտորդ–լուսատու ուղղությունն է, A՝ *ապեքսը*։ Անշարժ դիտակով լուսատուն տեսնելու համար դիտափողը պետք է ուղղել CB–ով։ Բայց քանի որ դիտորդը Երկրի հետ շարժվում է, ապա t ժամանակում, երբ լույսը B–ից անցնի C, դիտորդը C–ից կհասնի C՛։ Ուստի, լուսատուն տեսնելու համար դիտափողն անհրաժեշտ է ուղղել CB՛–ով, այսինքն՝ թեքել՝ α անկյունով (α–ն կոչվում է աբեռացիա)։ Այսպիսով, լուսատուն կտեղափոխվի շարժման ուղղությամբ դեպի ապեքս α անկյունով։ CB կոչվում է լուսատուի իսկական, իսկ CB՛ տեսանելի ուղղություն։ Աբեռացիա հաշվվում է α՛՛=χ sinφ բանաձևով, որտեղ χ կոչվում է Ա–ի հաստատուն և միջազգային համաձայնությամբ 20, 496՛՛ է։

Աբեռացիա հաշվելու ավելի ճշգրիտ բանաձև ստացվում է Լորենցի ձևափոխությունների օգնությամբ։ Սակայն ուղղումն անչափ փոքր է ժամանակակից չափումների ճշտության սահմանից, ուստի գործնականում օգտվում են դասական ֆիզիկայի բանաձևից։

Կատեգորիա:Աստղագիտություն
Նիկոս Վետուլաս

**Նիկոլաս «Նիկոս» Վետուլաս** (Greek: Νικόλαος "Νίκος" Βετούλας,  ), հանգստի անցած հույն պրոֆեսիոնալ բասկետբոլիստ և մարզիչ։ Հանդես է եկել որպես խաղարկող, ունի 1.93&nbsp;մ․ հասակ։

## Պրոֆեսիոնալ խաղային կարիերա
Իր պրոֆեսիոնալ խաղային կարիերայում Վետուլասը խաղացել է Հունաստանի բարձրագույն լիգայում՝ «Ապոլոն Պատրաս», «ՊԱՈԿ», «Մերձավոր Արևելք», «Իոնիկոս Ն.Ֆ.», «Արիս» և «ԱԷԿ Աթենք» թիմերի կազմում։ 2004 թվականին «Արիսի» հետ նվաճել է Հունաստանի գավաթը։

Մասնակցել է նաև Իտալիայի լիգային «Ուդին» թիմի կազմում, և Իսպանիայի ACB լիգային՝ «Մուրսիա ԲԱ» թրմի կազմում։

## Կարիերա ազգային հավաքականում
Որպես Հունաստանի ազգային հավաքականի կրտսեր թիմի անդամ մասնակցել է 1996 թվականի մինչև 20 տարեկանների Եվրոպայի առաջնությանը։

## Մարզչական կարիերա
Մարզչական կարիերան սկսել է «Արիսի» հետ 2008 թվականին որպես գլխավոր մարզիչ Անդրեա Մազզոնի օգնական։ 2010-2015 թվականներին եղել է «Ապոլլոն Պատրաս» թիմի մարզիչը, որտեղ նրան հաջողվել է հասնել առաջխաղացման բարձրագույն մակարդակի հունական բասկետբոլի լիգայում։

2016 թվականի մայիսի 28 թվականին Վետուլասը նշանակվել է շվեյցարական բասկետբոլի լիգայի ակումբի գլխավոր մարզիչ և ստորագրել երկամյա պայմանագիր ։

2016 թվականի հուլիսի 6-ին հեռացել է շվեյցարական ակումբից, որպեսզի զբաղեցնի հունական «Պրոմիտեաս Պատրաս» ակումբի գլխավոր մարզչի պաշտոնը ։ 2017 թվականի հունվարի 30-ին նշանակվել է հունական «Rethymno Cretan Kings B.C.» թիմի գլխավոր մարզիչ։

2018 թվականի հունիսի 25-ին նշանակվել է «Kolossos Rodou B.C.» թիմի գլխավոր մարզիչ։

## Ծանոթագրություններ

## Արտաքին հղումներ
*EuroCup Profile
*FIBA Europe Profile
*FIBA Profile
*Eurobasket.com Profile
*Draftexpress.com Profile 
*Italian League Profile  
*Spanish League Profile 
*AEK Profile

Կատեգորիա:1974 ծնունդներ
Կատեգորիա:Ապրող անձինք
IMacros

**iMacros**, բրաուզերի համար նախատեսված հավելված, որը նախատեսված է մակրո ֆունկցիաների ծրագրավորման և օգտագործման համար, ինչպե նաև վեբի ավտոմատացման և թեսթավորման համար։ Այն տարածվում է ինչպես բրաուզերների համար հավելված և աջակցվում է Mozilla Firefox, Google Chrome և Internet Explorer բրաուզերների կողմից։ Ծրագրավորված է iOpus/Ipswitch-ի կողմից։ Այն նախատեսված պարզ ֆունկցիաների ծրագրավորման համար։ Ֆունկցիաները կարող են գրվել և ղեկավարվել JavaScript-ով։ Նախնական մակրո ֆունկցիաները և JavaScript կոդերը արդեն ներառված է լինում ծրագրում։ iMacros-ի հետագա տարբերակներում JavaScript հանվեց ծրագիր սպասարկումից։ Սակայն, օգտատերերը, կարող են օգտագործել Pale Moon բրազուզերը, որը հիմնված է Mozilla Firefox-ի հին տարբերակի վրա, որտեղ կա հնարավորություն օգտագործել JavaScript ֆայլեր և իրականցել վեբի ավտոմատացում։

## Պատմություն
iMacros առաջին տարբերակը ստեղծվել է 2001 թվականին Մաթիաս Ռոթի կողմից, այն դարձավ առաջին ֆունկցիա գորղ ծրագիրը, որը ադապտացվել է նաև բրաուզերների համար։ 2012 թվականի ապրիլին iMacros-ը գնվեց Ipswitch-ի կողմից։

## Հնարավորություններ
Firefox և Chrome-ի համար նախատեսված iMacros ծրագիրը ներկայացնում է ֆունկցիաներ, որոնք հայտնի են սոցալիական սկրիտագրում անունով, որը օգտատերերին թույլ է տալիս վեբ կայքերի համար գրել պարզ սկրիպտային ֆունկիաներ։ Տեխնիկապես, այս ֆունկցիաները տարածվում են վեբ-կայքերում և ղեկավարվում են JavaScript-ի միջոցով։

## Ծանոթագրություններ

## Արտաքին հղումներ
*
Լաուրա Սարգսյան

**Լաուրա Սարգսի Սարգսյան** (**Շահանե Սարգսյան**)  (), հայ նկարչուհի, մանրանկարչուհի, ԽՍՀՄ և Հայաստանի նկարիչների միության անդամ։

## Կենսագրություն
Լաուրա (Շահանե) Սարգսի Սարգսյանը ծնվել է 1936 թվականի հունվարի 31-ին, Խաչիկ գյուղում։ Հայրը՝ այդ տարիներին Խաչիկ գյուղի գյուղապետ Սարգիս Սարգսյանը, ոգեշնչվելով Սերգեյ Եսենինի բանաստեղծություններից, իր դստերը  Շահանե է կոչել, սակայն հարազատները նախընտրել են Լաուրա անունը։  Հայրը զոհվել է Հայրենական մեծ պատերազմում՝ 1944 թվականին, Կերչում։

1939 թվականին ընտանիքով տեղափոխվել են Երևան։
Սովորել է Փ. Թերլեմեզյանի անվան գեղարվեստի ուսումնարանում, ապա Ռուսաստանի Իվանովոյի մարզի Պալեխ ավանի Մ. Գորկու անվան գեղարվեստի ուսումնարանում։

### Աշխատանքային գործունեություն
Ստեղծագործում է հայ մանրանկարչության և ռուսական ազգային կիրառական արվեստի ավանդույթների համադրմամբ (զարդատուփեր, սրբապատկերներ, գեղանկարներ)։ Մասնակցել է Հայաստանում և Խորհրդային Միությունում կազմակերպված ցուցահանդեսների։ Նրա ստեղծագործությունները պահպանվում են Հայաստանի ազգային պատկերասրահում, թանգարաններում և մասնավոր հավաքածուներում։
Քսանութ տարի եղել է Ամենայն Հայոց Կաթողիկոս Վազգեն Առաջինի անձնական մանրանկարչուհին։ 1970 թվականից  Հայաստանի նկարիչների միության  անդամ է։

## Ծանոթագրություններ

Կատեգորիա:ԽՍՀՄ նկարիչների միության անդամներ
Կատեգորիա:Հայ մանրանկարիչներ
Կատեգորիա:Հայ նկարչուհիներ
Կատեգորիա:Հայաստանի նկարիչների միության անդամներ
Անտոն Յանշա

**Անտոն Յանշա** (Anton Janša, ), սլովենական ծագմամբ նկարիչ և մեղվաբույծ, կյանքի մեծ մասն անց է կացրել Վիենում,  աշխատանքները գրել է  գերմաներեն։

## Կենսագրություն
Ծնվել է Բրեզնից մունիցիպալիտետում, քրիստոնյա ընտանիքում։ Նրա ծննդյան ճշգրիտ ամսաթիվը հայտնի չէ, սակայն 1734-ի մայիսի 20-ը ընդունված է համարել նրա ծննդյան օրը։ Փոքր տարիքում իր երկու եղբայրների հետ միասին մեծ հետաքրքրություն է ցուցաբերել նկարչության հանդեպ։ Նրա եղբայրը՝ Լովրոն ավարտել է ուսումը ակադեմիայում և այնտեղ դարձել պրոֆեսոր։

Որպես փորագրիչ  1766 թվականին Անտոնն ավարտել է Վիեննայի գեղարվեստի ակադեմիան։

1769 թվականի  նա սկսել է լիարժեք աշխատել որպես մեղվաբույծ, և մեկ տարի անց դարձել է ամբողջ ԱվստրիաՅԻ  մեղվաբուծության առաջին նշանավոր ուսուցիչը։ Նա մեղուներ էր պահում կայսերական պարտեզներում։ Մեղվաբուծության մեջ մի շարք աշխատանքների հեղինակ է, որոնք ճանաչում են ստացել։

2018 թվականից սկսած ՄԱԿ-ի գլխավոր ասամբլեայի որոշմամբ մեղուների համաշխարհային  օրը նշվում է Անտոն Յանշայի ծննդյան օրը՝ մայիսի 20-ին։

## Աշխատություններ
Երկու գրքի հեղինակ է, որոնք լույս են տեսել գերմաներեն՝ 1771 և 1775 թվականներին, վերջինս լույս է տեսել նրա մահից հետո։

## Ծանոթագրություններ

## Արտաքին հղումներ
** http://www.slovenska-biografija.si/oseba/sbi249259/, https://nazeb.ru/pchelovod/2279-anton-yanshi.html
*

Կատեգորիա:Անձինք նամականիշերի վրա
Կատեգորիա:Մեղվաբուծություն
Կատեգորիա:Սլովենացի գրողներ
Կատեգորիա:Սլովենացի նկարիչներ
Tampermonkey

**Tampermonkey**, օգտատիրոջ սկրիպտները ազատ տարածվող մենեջեր, որն ունի ավելի քան 10 միլիոն օգտատեր։

Tampermonkey օգտագործվում է օգտատիրոջ կողմից գրված սկրիպտների օգտագործման համար։ Այս հավելվածը շատ հայտնի է քանի, որ թույլ է տալիս ղեկավարել կայքերի արտաքին տեսքը և կայքերում հանդիպող սխալները, որոնց հանդիպում է օգտատերը։

Օգտատիրական սկրիպտը իրենից ներկայացնում է ոչ մեծ չափի JavaScript ծրագիր, որը կարող է օրինակ YouTube-ում ավելացնել ներբեռնման կոճակը կամ օգնել օնլայն խաղերի և այլն։

## Համատեղելիություն
Համարվում է Greasemonkey-ի անվճար անալոգը։ Tampermonkey հասանելի է Chrome, Firefox, Safari, Microsoft Edge, Opera, Dolphin, Brave Shields, UC բրաուզերների համար։

Նոր տարբերակների հետ մեկտեղ, փոփոխվեց Chrome Manifest V3 անվտագության քաղաքականությունը և այն սկսեց կասկածի տակ դնել այլ հավելվածի աշխատունակությունը, իսկ Chrome-ը կատարեց, որոշակի սահմանափակումներ։

## Հնարավորություններ
Tampermonkey-ի ֆունկցիաները ․
 
* սկրիպտների գրում և խմբագրում
* սկրիպտների համաժամեցում
* բոլոր GM_ ֆունկցիաների աջակցում
* աջակցում է Greasemonkey և Scriptish թեգերը
* ամբողջությամբ համապատասխանեսված է Greasemonkey-ի հետ։

## Ծանոթագրություններ

## Աղբյուրներ
* 
* 

Կատեգորիա:2010 մշակված ծրագրային ապահովում
Աքաղաղը և բոյարինը

**Աքաղաղն և բոյարինը** (), նկարված մուլտիպլիկացիոն ֆիլմ` ըստ ռուսական ժողովրդական «Աքաղաղն և ջրաղացքարը» հեքիաթի մոտիվների։

Մուլտֆիլմն այն մասին է, թե ինչպես է խոսող և բարի աքաղաղը դաս տալիս չար բոյարինին և վերադարձնում է գողացված ջրաղացքարն իր օրինական տերերին` ծերունուն և ծեր կնոջը։

## Սյուժե
Շատ վաղուց ապրում էին մի ծեր կին և մի ծերունի։ Նրանք շատ աղքատ էին, հաց չունեին։ Մի օր նրանք անտառ են գնում և կաղին են տուն բերում։ Իսկ ծեր կինը մի կաղինը գցում է նկուղում։ Այն շուտով ծիլ է տալիս և արագորեն տարածվում է հատակով մեկ։ Ծեր կինը խնդրում է ծերունուն հատակը ջարդել, որպեսզի կաղնին աճի և դրանից կաղնիներ հավաքեն։ Ծերուկը հատակին, այնուհետև` տարիքում փոս է փորում։ Իսկ ծառն աճում և աճում է, ավելի ու ավելի է բարձրանում։ Ծերուկը վերցնում է պայուսակը և բարձրանում է կաղնու վրա` կաղին հավաքելու։ Նա բարձրանում է, բայց կաղնիներ չկան։ Դրա փխարեն ճյուղի վրա կարմիր-շիկակարմիր աքաղաղ է նստած է և ծերունուն ջրաղացաքար է տալիս. «Վերցրու ջրաղացքարերը, տար ծեր կնոջը։ Դրանք օգտակար կլինեն ձեզ համար»։ Ծերուկը նորից իջնում է դեպի խրճիթ և նրա հետ` նաև աքաղաղը։ Ծերուկ ջրաղացքարերը դնում է սեղանի վրա, իսկ ծեր կինը ցանկանում է պտտել դրանք։ Պտտում է, և դրանից թռչում են նրբաբլիթներ, հետո` կարկանդակներ, ավելի ու ավելի շատ։ Ծերերը ուրախանում են և բավականաչափ ուտում են։ Այդ ժամանակ նրանց մոտով անցնում էր բոյարինը։ Նա զգում է համեղ բույրը և մտնում է խրճիթ։ Կարկանդակներ ու նրբաբլիթներ ուտելուց հետո նա պահանջում է վաճառել ջրաղացքարերը։ Ծեր կինը հրաժարվում է և շրջվում։ Այդ ժամանակ բոյարին գողանում քարերը։ Ծերերը հուսահատվում են, իսկ աքաղաղը խոստանում է վերադարձնել գողացածն ու թռչում է բոյարինի հետևից։ Աքաղաղը թռչում է դեպի բոյարինի խրճիթ, նստում է դարպասի մոտ և բարձրաձայն բղավում. «Է՜յ, բոյարին։ Տուր մեր քարերը, որոնք դու հափշտակել ես ծերունուց և ծեր կնոջից»։ Բոյարինը հրամայում է ծառաներին ջրհորը գցել աքաղաքին։ Իսկ աքաղաղը խմում է ամբողջ ջուրը և նորից գոռում։ Այնուհետև բոյարինը խոհարարին հրամայում է բռնել աքաղաղին և տաք վառարան գցել։ Այդ ժամանակ աքաղաղը ջուրը լցնում է կրակի վրա, և ամբողջ մուրը թռչում է դեպի վերևի սենյակը, իսկ ինքը նորից բարձրաձայն բղավում է և վախեցնում է բոլորին։ Դրանից հետո վերցնում է ջրաղացքարերն ու թռչում դեպի ծերունու և ծեր կնոջ մոտ։

## Հեղինակներ

## Վիդեոթողարկում
* Մուլտֆիլմը DVD ձևաչափով բազմիցս թողարկվել է մուլտֆիլմերի «Հրաշք ջրաղացպանը», մաս 1 հավաքածուի մեջ, («Սոյուզմուլտֆիլմ», դիստրիբյուտոր «Սոյուզ»)։

## Ծանոթագրություններ

## Արտաքին հղումներ
* 

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1986 մուլտֆիլմեր
Խարիս Գիաննոպուլոս

**Խարալամպոս «Խարիս» Գիաննոպուլոս** (Greek: Χαράλαμπος "Χάρης" Γιαννόπουλος, ), հույն պրոֆեսիոնալ բասկետբոլիստ, որը խաղում է Հունաստանի Բասկետբոլի լիգայի և Բասկետբոլի Չեմպիոնների լիգայի անդամ «ԱԷԿ Աթենքի» կազմում։ Նա 2.01մ (6&nbsp;ft 7 in) հասակով տարբեր դիրքերից հաջողությամբ խաղացող է։

## Մասնագիտական կարիերա
Գիաննոպուլոսն իր կարիերան սկսել է հունական լիգայի «ՊԱՕԿ Տեսսալոնիկի» ակումբում՝ 2005–06 մրցաշրջանում։ 2008 թվականին միացել է «Օլիմպիակոս Պիրեոս» հունական ակումբին։ 2009-2011 թվականների 2 մրցաշրջանում խաղացել է «Պանանիոս» ակումբում։ 2011-12 մրցաշրջանում միացել է «Պերիստերի» ակումբին, որից հետո 2012–13 մրցաշրջանում խաղացել է «Պանաթինաիկոս» ակումբում։

2013 թվականին պայմանագիր է կնքել Իսպանիայի ACB լիգայի Մանրեսա ԲԱ-ի հետ։ 2015 թվականին Գիաննոպուլոսը վերադարձել է Հունաստան և պայմանագիր կնքել «Ռեթմնո Քրեթան Քինգս»-ի հետ։ 2017 թվականի հուլիսի 10-ին վերականգնել է իր պայմանագիրը Քրեթան թիմի հետ մինչև 2020 թվականը և դարձել թիմի ավագ։

2018 թվականին նա պայմանագիր է կնքել Հունաստանի բասկետբոլի լիգայի «ԱԵԿ» ակումբի հետ։

## Կարիերա ազգային հավաքականում
### Հունաստանի պատանիների ազգային հավաքական
Հունաստանի պատանիների ազգային հավաքականների հետ Գիաննոպուլոսը խաղացել է 2005 թվականի ՖԻԲԱ Եվրոպայի մինչև 16 տարեկանների առաջնությունում և 2006 թվականի ՖԻԲԱ Եվրոպայի մինչև 18 տարեկանների առաջնությունում։ Նվաճել է արծաթե մեդալ 2007 թվականի ՖԻԲԱ Եվրոպայի մինչև 18 տարեկանների առաջնությունում։Նաև խաղացել է 2008 թվականի ՖԻԲԱ Եվրոպայի մինչև 20 տարեկանների առաջնությունում, իսկ 2009 թվականի ՖԻԲԱ Եվրոպայի մինչև 20 տարեկանների առաջնությունում նվաճել է ոսկե մեդալ ։

### Հունաստանի ավագների ազգային հավաքական
Գիաննոպուլոսը 2017 թվականին դարձել է Հունաստանի բասկետբոլի ազգային հավաքականի անդամ։ Խաղացել է ՖԻԲԱ-ի 2019 թվականի Աշխարհի գավաթի խաղարկության որակավորման փուլում։

## Ծանոթագրություններ

## Արտաքին հղումներ
*Euroleague.net Profile
*FIBA Europe Profile
*Eurobasket.com Profile
*Greek Basket League Profile
*Spanish League Profile 
*Draftexpress.com Profile 



Կատեգորիա:1989 ծնունդներ
Կատեգորիա:Ապրող անձինք
Կատեգորիա:Հույն բասկետբոլիստներ